**Cselekedjünk mindannyian egyetértésben és szeretetben**

Isten hozott mindenkit a mai megemékezési ünnepségen!

Az 1840-es évek végén forradalmi hullám söpört végig Európán, de csak a magyarok jutottak el a sikeres katonai ellenállásig. Mi magyarok nem felejtjük el mennyi hős harcolt a magyar szabadságért, és azt se, hogy a lengyel légió tagjai - akik a magyarokkal meglevő régi barátságra hivatkozva jöttek Magyarországra 1848-ban – mellénk álltak a szabadságért folytatott harcokban.

Magyarországon 1848 indította meg a polgári átalakulást. A magyarság sokszoros túlerővel szemben folytatott önvédelmi harca pedig nemzeti mitológiánk egyik legfontosabb részévé vált. A forradalmi nap eseményeit gyermekkorunk óta ismerjük, azok mindannyiunk identitásának részévé váltak.

1848. március 15-én reggel Jókai a Pilvax kávéházban felolvasta a 12 pontot tartalmazó kiadványt, Petőfi pedig elszavalta a Nemzeti dalt. Az ifjak a szakadó esőben az egyetemhez vonultak, és ezután az egyre népesebb tömegnek a Landerer Heckenast nyomdában cenzúrátlanul kinyomták a 12 pontot, és a Nemzeti dalt. A Magyar Nemzeti Múzeum előtt tartott népgyűlésen lelkesítő beszédet tartott Petőfi Sándor, Vasvári Pál, és Irinyi József.

A tízezresnél is nagyobbra duzzadó tömegben szétosztották a Nemzeti dalt, és a 12 pont addig elkészült nyomtatványait. A 12 pontot a közben tizenhatezerre gyarapodó tömeg először épp a pesti városháza közgyűlésével fogadtatta el, így a petíció, mint Pest város követelése mehetett Pozsonyba az Országgyűlésre. A tömeg ezután a helytartó tanácshoz vonult, amely reszketni méltóztatott. Az összegyűltek elfogadták a 12 pontot, eltöröltették a cenzúrát, és kiszabadították börtönéből Táncsics Mihályt.

Arany János akinek a napokban ünnepeltük születésének 202. évfordulóját azt vetette papírra 1848 novemberében: „A mi forradalmunk Pesten március 15.-én nem vérontás volt, hanem egy szép ünnep a szabadság ünnepe. Ezrek meg ezrek csoportoztak össze isten ege alá. Ezrek meg ezrek emelték égre kezeiket, és egy szívvel, szájjal mondták Petőfi Sándor után az eskü szavait: A magyarok istenére esküszünk, esküszünk, hogy rabok tovább nem leszünk.“

Az 1848-as szabadságharc ugyan a katonai erővel szemben elbukott, de a forradalom mégis győzött. 1848 vívmányait, eredményeit a jobbágy felszabadítást, a közteherviselést, és a törvény előtti egyenlőség követelését még a szabadságharc leverése utáni rémuralom, és abszolutista kormányzat sem merte eltörölni.

Említésre méltó Esterházy János mártír gróf dédnagyapja, Jeszenák János kormánybiztos, főispán, aki az 1848/49-es szabadságharc vértanúja.

Jeszenák Jánost[1848](https://hu.wikipedia.org/wiki/1848)-ban, mint megbízható reformellenzékit Nyitra vármegye [főispánjává](https://hu.wikipedia.org/wiki/Isp%C3%A1n), majd teljhatalmú kormánybiztosává és a [felvidéki](https://hu.wikipedia.org/wiki/Felvid%C3%A9k) felkelők ellen küzdő csapatok kormánybiztosává nevezték ki. Kormánybiztosként az ő érdemének tekinthető, hogy sikerült kivédeni az 1848-as szeptemberi felkelést a mai Szlovákia területén: [szeptember 26](https://hu.wikipedia.org/wiki/Szeptember_26.)-án [Szenicénél](https://hu.wikipedia.org/wiki/Szenice), majd [szeptember 28](https://hu.wikipedia.org/wiki/Szeptember_28.)-án [Ótura](https://hu.wikipedia.org/wiki/%C3%93tura) és [Miava](https://hu.wikipedia.org/wiki/Miava) között a mozgósított [nemzetőrök](https://hu.wikipedia.org/wiki/Nemzet%C5%91rs%C3%A9g_(1848)) és a 34. gyalogezred két százada súlyos vereséget mért a felkelőkre.

Ugyancsak Jeszenák tevékenységének köszönhető, hogy [Lipótvár](https://hu.wikipedia.org/wiki/%C3%9Ajv%C3%A1roska) magyar kézen maradt: a hezitáló Karl Bibra ezredessel és az itt állomásozó négy román határőrszázaddal szemben keményen lépett fel, ami 1848. [október 16](https://hu.wikipedia.org/wiki/Okt%C3%B3ber_16.)-án a magyar lobogó kitűzéséhez vezetett. A vár így 1849. februárjáig tartotta magát.

Ezt követően jelentős erőket igyekezett kiállítani a Morvaországból betörő [Balthasar Simunich](https://hu.wikipedia.org/wiki/Balthasar_Simunich) altábornagy csapatai ellen, azonban december 16-án a [nagyszombati](https://hu.wikipedia.org/wiki/Nagyszombat_(telep%C3%BCl%C3%A9s)) ütközetben a magyar seregek döntő vereséget szenvedtek és a Cseh Királyság altábornagya december 20-án megkezdte Lipótvár ostromát.

Jeszenák 1849. júliusában csatlakozott a [Görgey Artúr](https://hu.wikipedia.org/wiki/G%C3%B6rgey_Art%C3%BAr) vezette feldunai hadsereghez és azzal együtt vonult [Aradra](https://hu.wikipedia.org/wiki/Arad_(Rom%C3%A1nia)). Végül az [augusztus 13](https://hu.wikipedia.org/wiki/Augusztus_13.)-i [fegyverletétel](https://hu.wikipedia.org/wiki/Vil%C3%A1gosi_fegyverlet%C3%A9tel) során esett orosz fogságba és a többi magyar politikussal együtt adták át az osztrákoknak.

Kifejtett munkásságáért a forradalom és szabadságharc bukása után a vérbíróság halálra ítélte, és Pesten 1849. október 10-én, [Csány László](https://hu.wikipedia.org/wiki/Cs%C3%A1ny_L%C3%A1szl%C3%B3) kormánybiztossal együtt végezték ki.

Jeszenák János dédunokája Esterházy János mártírgróf is dédapja nyomdokaiba lépett, és példát mutatott a jövő nemzedéknek.

Esterházy János [1931](https://hu.wikipedia.org/wiki/1931)-ben lett a Csehszlovák Köztársasági Magyar Népszövetségi Liga vezetője. Egy év múlva, [1932](https://hu.wikipedia.org/wiki/1932). [december 11-én](https://hu.wikipedia.org/wiki/December_11.) az Országos Keresztény Szocialista Párt elnöke lett. Az 1935-ös választásokon a [kassai](https://hu.wikipedia.org/wiki/Kassa) választási körzetből bekerült a csehszlovák parlamentbe. Önrendelkezési jogot, nemzeti, vallási és kulturális téren a fejlődés biztosítását, valamint [Szlovákia](https://hu.wikipedia.org/wiki/Szlov%C3%A1kia) és [Kárpátalja](https://hu.wikipedia.org/wiki/K%C3%A1rp%C3%A1talja) számára [autonómiát](https://hu.wikipedia.org/wiki/Auton%C3%B3mia_(szociol%C3%B3gia)) követelt.

Az első parlamenti beszédében hangzott el ez a mondat: „Akaratunk ellenére odacsatoltak Csehszlovákiához, követeljük, hogy a csehszlovák kormány teljes körben tisztelje a mi kisebbségi, nyelvi, kulturális és gazdasági jogainkat.“

[1936](https://hu.wikipedia.org/wiki/1936). [június 21-én](https://hu.wikipedia.org/wiki/J%C3%BAnius_21.) megalakult az Egyesült Magyar Párt, ennek ügyeleti elnöke Esterházy János lett. Esterházy ebben az időben visszautasította Beneš ajánlatát, hogy miniszter legyen a csehszlovák kormányban, mondván, hogy előbb a kormány tegyen érdemi változtatásokat a kisebbségekkel szembeni politikájában, mert amíg ez be nem következik, addig ő nem kívánja nevét adni egy magyarellenes politikához.

1938-ban a [bécsi döntés](https://hu.wikipedia.org/wiki/B%C3%A9csi_d%C3%B6nt%C3%A9s#Az_első_bécsi_döntés) után, Esterházy János, mint [Kassa](https://hu.wikipedia.org/wiki/Kassa) képviselője a kisebbségi léthelyzetben maradást választotta, s nem költözött a család trianoni Magyarország területén fekvő birtokaira.

Esterházy János hű maradt ahhoz a vidékhez, ahol született, és fontos volt számára, hogy ragaszkodjunk a saját hagyományainkhoz, és a nemzetünket megtartó értékrendünkhöz.

1942. május 15-én, a szlovák parlamentben Esterházy volt az egyetlen képviselő, aki nem szavazta meg a zsidók deportálásáról szóló 68-as számú törvényt. Házában üldözött zsidókat bújtatott.

Az 1944-ben Hitler megszállása ellen memorandummal tiltakozott. E miatt több támadás is érte a szélsőjobboldal felől, de a jellemét a kiépülő diktatúra körülményei közepette sem adta fel, és véleményét továbbra se titkolta.

Miután a [szovjet](https://hu.wikipedia.org/wiki/Szovjet) csapatok kiszorították a németeket [Pozsonyból](https://hu.wikipedia.org/wiki/Pozsony), a szovjet hatóságok internálták, de 12 nap után szabadlábra helyezték. Utána a helyi ideiglenes szlovák kormány képviselőjével, [Gustáv Husákkal](https://hu.wikipedia.org/wiki/Gust%C3%A1v_Hus%C3%A1k) tárgyalt, ahol szóvá tette a magyarok üldözését. [Husák](https://hu.wikipedia.org/wiki/Gust%C3%A1v_Hus%C3%A1k) utasítására letartóztatták és átadták a [szovjet titkosszolgálatnak](https://hu.wikipedia.org/wiki/NKVD). Legközelebbi hozzátartozóit, feleségét, gyermekeit soha többé nem láthatta.

Egy évig a [moszkvai](https://hu.wikipedia.org/wiki/Moszkva) Lubjankában tartották fogva. Koholt vádak alapján tíz év kényszermunkára ítélték és [Gulag](https://hu.wikipedia.org/wiki/Gulag)-táborba küldték [Szibériába](https://hu.wikipedia.org/wiki/Szib%C3%A9ria). Esterházy egy valódi világító torony volt a Gulágban is, mivel fogolytársai lelki támasza volt.

A [Szlovák](https://hu.wikipedia.org/wiki/Szlov%C3%A1kia) Nemzeti Bíróság [1947](https://hu.wikipedia.org/wiki/1947). [szeptember 16-án](https://hu.wikipedia.org/wiki/Szeptember_16.) egyetlen ülésen [Pozsonyban](https://hu.wikipedia.org/wiki/Pozsony) halálra ítélte a [fasizmussal](https://hu.wikipedia.org/wiki/Fasizmus) való együttműködése miatt. Esterházy a sarkkörön túl végzetes tüdőbetegséget kapott, egészségi állapota az 1948-as év végére válságosra fordult.

A [szovjet](https://hu.wikipedia.org/wiki/Szovjet) hatóságok [1949](https://hu.wikipedia.org/wiki/1949)-ben kiadták a [csehszlovák](https://hu.wikipedia.org/wiki/Csehszlov%C3%A1kia) hatóságoknak. Elnöki kegyelemben részesült és életfogytiglant kapott. Külső segítséggel alkalma lett volna megszökni, de ezt elutasította, mondván, hogy ő nem bűnös, tehát nincs miért szöknie. Az utolsó pillanatig bízott abban, hogy az igazság az ő esetében is győzedelmeskedni fog, és rabtartói szabadon engedik.

Az 1955-ös általános [amnesztia](https://hu.wikipedia.org/wiki/Amnesztia) során a büntetését 25 évre csökkentették, de ebbe nem számították be a szovjet fogságban eltöltött 12 évet. [Csehszlovákia](https://hu.wikipedia.org/wiki/Csehszlov%C3%A1kia) majdnem minden börtönében raboskodott. Az 1956-ban kitörő forradalom új reményt adott Esterházynak, de sajnos az egészségügyi állapota rohamosan rosszabbodott.

Életének utolsó napjaiban, súlyos betegségében kérte, szállítsák a nyitrai börtönbe, hogy szülőföldjén halhasson meg. Ezt a kérését is megtagadták tőle, [1957](https://hu.wikipedia.org/wiki/1957). [március 8-án](https://hu.wikipedia.org/wiki/M%C3%A1rcius_8.) a [morvaországi](https://hu.wikipedia.org/wiki/Morvaorsz%C3%A1g) Mírov börtönében hunyt el.

Esterházy János 12 évnyi rabságban eltöltött súlyos szenvedés után átadta magát Isten akaratának, szenvedéseit és életét felajánlotta a magyarság fölszabadulásáért. Merítsünk példát Eszterházy János életéből, és mártírhálálából, és imátkozzunk boldogá ávatásáért.

Tisztelt hölgyeim, és uraim Esterházy János szavaival búcsúzok, most önöktől: „Cselekedjünk mindannyian egyetértésben és szeretetben.“

Köszönöm, hogy eljöttek az ünnepi megemlékezésre!

Presinszky Laura, Pográny polgármestere